שמרית מאיר

שמרית מאיר (נולדה ב-17 ביולי 1979) היא עיתונאית ופרשנית לענייני ערבים, שכיהנה כיועצת המדינית לראש ממשלת ישראל, נפתלי בנט. שימשה עורכת אתר "אל-מסדר" עד לסגירתו, וכתבת ופרשנית גלי צה"ל לענייני ערבים. מאיר נולדה בחולון ולמדה בתיכון קוגל בעיר. את שירותה הצבאי עשתה ביחידה 8200, ולאחר מכן למדה לתואר ראשון במסגרת התוכנית המשולבת: פילוסופיה, כלכלה ומדע המדינה באוניברסיטה העברית בירושלים. נכנסה לעולם התקשורת כשהתחילה לעבוד עם אהוד יערי, הפרשן לענייני ערבים של ערוץ 2. בהמשך הגישה את תוכנית הבוקר של הערוץ. ב-2002 עברה לגלי צה"ל ושימשה כתבת ופרשנית לענייני ערבים עד 2009. לאחר מכן הצטרפה אל "הפרויקט הישראלי", ארגון הסברה פרו־ישראלי שהוקם בארצות הברית בשנת 2002, כאחראית על הסניף האזורי שיפנה לקהל הערבי. היא הקימה דף פייסבוק בשם "ישראל ללא צנזורה". הדף זכה להצלחה רבה, וכעבור תקופה קצרה צבר יותר ממיליון עוקבים. בעקבות ההצלחה הקימה מאיר אתר חדשות בערבית בשם "אל-מסדר" (בעברית: "המקור"), שסיפק חדשות על ישראל והאזור בצורה ישירה לקהל הערבי, מבלי להזדקק לתקשורת הערבית הממוסדת. האתר גם העביר ידיעות לאתרי חדשות ערביים. בסוף אפריל 2019 הודיעה מאיר כי האתר נסגר, ופעילותו הועברה לגופים אחרים. לדבריה, הסיבה לסגירת האתר איננה כלכלית. ביוני 2021 מונתה ליועצת המדינית של ראש הממשלה נפתלי בנט. בהמשך מונתה לעסוק גם לאחראית על האסטרטגיה התקשורתית של ראש הממשלה. העיתונאית דפנה ליאל דיווחה כי לדברי בנט, "מאיר עבורי היא מה שרון דרמר היה עבור נתניהו – אדם שאני מעריך וסומך על דעתו בכל התחומים. יש לה רעיונות מעולים והיא מביאה קבלות בזירה המדינית". ב-12 במאי 2022, לאחר מספר אירועים בהם הקו המדיני והפוליטי אותו קידמה לא התקבל, נפגשה מאיר בביתו של בנט ברעננה עם בנט ועם היועץ הפוליטי אהרון שביב. לאחר פרסום המפגש, ופניית התנועה לאיכות השלטון לנציב שירות המדינה בדבר מפגש פוליטי של יועצת מדינית, הודיעה על סיום תפקידה בתחילת יוני 2022. מאיר נשואה לגדעון גלבוע, בנו של איש התקשורת דוד גלבוע, ומתגוררת בניו יורק. שמרית מאיר, ברשת החברתית אקס (טוויטר) רותם שטרקמן, "בלי פייסבוק האינתיפאדה הזאת היתה נעצרת אחרי חודש", באתר TheMarker‏, 4 במרץ 2016 רחלי מלק בודה, ‏הפרשנית לענייני ערבים שכל טוויטר ממתין למוצא פיה, בעיתון מקור ראשון, 13 ביוני 2020 שמרית מאיר מתארחת בפודקאסט אפגב, פרק 76, 11 בנובמבר 2020 ניב שטנדל וליאור שלו, ‏היא האישה המשפיעה ביותר על ראש הממשלה, ואולי זו בדיוק הנקודה, באתר ‏מאקו‏, 14 באפריל 2022 דליה בן ארי, הגלצניקית לשעבר שמספקת חדשות ומידע למיליוני קוראים ערבים בעולם, באתר Xnet‏, 28 באוגוסט 2014 ענת קם‏, תמורות בעולם הערבי, באתר וואלה, 26 באוגוסט 2009 דף הפייסבוק "ישראל ללא צנזורה" איתמר ב"ז, "האתר נסגר אבל הפעילות תימשך בפורמט אחר", באתר העין השביעית, 30 באפריל 2019 אנה ברסקי, ‏שמרית מאיר מונתה ליועצת המדינית, מתן סידי ישמש כדובר ראש הממשלה, באתר מעריב אונליין, 15 ביוני 2021 דפנה ליאל, ‏הרמוניה בממשלת בנט? מאחורי הקלעים: עימותים בין היועצת המדינית ללפיד ובכירים בלשכת רה"מ, באתר ‏מאקו‏, 7 בדצמבר 2021 יהונתן ליס, היועצת המדינית של בנט, שמרית מאיר, הודיעה על התפטרותה, באתר הארץ, 13 במאי 2022 נדב איל, "בסוף זוכרים את הסופים. חששתי מאוד שמה שיזכרו מבנט כראש ממשלה זה את הנואשות של 'בכל מחיר' והכניעה לערבים. וההיסחטות על-ידי האורבכים", באתר "ידיעות אחרונות", 29 ביוני 2022 נדב איל, שמרית מאיר, למי תצביעי בבחירות? "המועמד שלי היה צריך להיות בנט, אם התוכנית לא הייתה קורסת". ואם את צריכה לבחור בין לפיד לנתניהו? "אפשר גנץ?", באתר "ידיעות אחרונות", 7 ביולי 2022 שמרית מאיר עוברת לגור בארה"ב, באתר News1 מחלקה ראשונה, 26 באפריל 2023